b'\n_START_ARTICLE_\nSotilasasiamies\n_START_PARAGRAPH_\nSotilasasiamies (lyh. sasm), my\xc3\xb6s puolustusasiamies (vanhahtava termi sotilasattasea) on maansa l\xc3\xa4hetyst\xc3\xb6ss\xc3\xa4 ty\xc3\xb6skentelev\xc3\xa4 upseeri, joka vastaa erilaisista sotilasasioista. H\xc3\xa4n pit\xc3\xa4\xc3\xa4 yhteytt\xc3\xa4 asemamaansa asevoimiin ja osallistuu usein l\xc3\xa4hetyst\xc3\xb6n turvallisuusasioiden hoitoon. Suurilla valtioilla on t\xc3\xa4rkeiss\xc3\xa4 edustustoissaan my\xc3\xb6s laivasto- ja ilmailuasiamiehi\xc3\xa4 sek\xc3\xa4 muita erikoisalojen edustajia. N\xc3\xa4ist\xc3\xa4 laivastoasiamiehet ovat keskittyneet merivoimiin ja ilmailuasiamiehet ilmavoimiin._NEWLINE_Pienet valtiot, kuten Suomi, ovat usein akkreditoineet sotilasasiamiehen useampaan valtioon samanaikaisesti. Er\xc3\xa4ill\xc3\xa4 valtioilla (esimerkiksi Ranskalla) sotilasasiamiehen teht\xc3\xa4viin kuuluu komentaa l\xc3\xa4hetyst\xc3\xb6\xc3\xb6n sijoitettuja turvallisuusyksik\xc3\xb6it\xc3\xa4.'